*proiect*

**GUVERNUL REPUBLICII MOLDOVA**

H o t ă r î r e nr. \_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_2017

Chişinău

**Cu privire la modificarea și completarea Hotărârii**

**Guvernului nr.837 din 06 iulie 2016**

  În conformitate cu prevederile Legii ocrotirii sănătăţii nr.411-XIII din 28 martie 1995 (Monitorul Oficial al Republicii Moldova, 1995, nr.34, art.373), cu modificările şi completările ulterioare, Legii salarizării nr.847-XV din 14 februarie 2002 (Monitorul Oficial al Republicii Moldova,  2002, nr.50-52, art.336), cu modificările şi completările ulterioare, Codului muncii al Republicii Moldova nr.154-XV din 28 martie 2003 (Monitorul Oficial al Republicii Moldova,  2003, nr.159-162, art. 648), cu modificările şi completările ulterioare, Legii nr.264-XVI din 27 octombrie 2005 cu privire la exercitarea profesiunii de medic (Monitorul Oficial al Republicii Moldova,  2005, nr.172-175, art.839), cu modificările şi completările ulterioare, Guvernul

HOTĂRĂŞTE:

|  |
| --- |
| Hotărîrea Guvernului nr.837 din 06 iulie 2016 „pentru aprobarea Regulamentului privind salarizarea angajaţilor din instituţiile medico-sanitare publice încadrate în sistemul asigurării obligatorii de asistenţă medicală” (Monitorul Oficial al Republicii Moldova, 2016, nr.204-205, art.906), se modifică şi se completează după cum urmează:  1. Pe tot parcursul textului Regulamentului, cuvintele „Ministerul Sănătății” se substituie cu cuvintele „Ministerul Sănătății, Muncii și Protecției Sociale”, la forma gramaticală corespunzătoare.  2. După punctul 17 se completează cu un nou punct 171, cu următorul cuprins:  „171. Pentru angajații din asistența medicală primară, stabilirea suplimentului la salariu pentru îndeplinirea indicatorilor de performanţă, precum și achitarea suplimentului la salariu pentru performanţe profesionale individuale în muncă, se efectuează trimestrial.  Pentru plata indicatorilor realizaţi, instituția medico-sanitară va utiliza suma bonificaţiei pentru indicatorii de performanţă achitată trimestrial, de către Compania Națională de Asigurări în Medicină, în modul stabilit de Ministerul Sănătății, Muncii și Protecției Sociale și Compania Națională de Asigurări în Medicină. ”  3. Punctul 25 va avea următorul cuprins:  „25. Angajatorul este în drept să acorde anual salariaţilor un ajutor material în modul şi condiţiile prevăzute de contractul colectiv de muncă şi/sau de actele normative în vigoare în limita fondului de salarizare al instituţiei”.  4. După punctul 28 se completează la final cu un punct nou 281 cu următorul cuprins:  „281.Personalului de conducere din asistența medicală primară i se pot stabili suplimente la salariu trimestrial pentru organizarea și monitorizarea permanentă a activităţilor desfăşurate de către personalul instituției subordonate pentru îndeplinirea indicatorilor de performanțe profesionale individuale în muncă, în modul stabilit de Ministerul Sănătății, Muncii și Protecției Sociale și Compania Națională de Asigurări în Medicină.”      PRIM-MINISTRU                                   Pavel FILIP     Contrasemnează:        Viceprim – ministru,  Ministru al Economiei și  Infrastructurii Octavian Calmîc  Ministrul Sănătăţii, Muncii  și Protecției Sociale Stela Grigoraș    Ministrul Finanțelor Octavian Armaşu    Vizează:  Secretar general al Guvernului Liliana Palii  Aprobată în şedinţa Guvernului  din  Coordonat:  Director general al Companiei  Naţionale de Asigurări în Medicină Dmitrii Parfentiev |
|  |